Period: Old Babylonian
Genre: Literary
Transliteration:
<SURFACE>
...{d}en-ki-ke₄ kar he-ŋal₂ nam-še₃ ma-ra-ni-in-tar{ar}
...{d}en-lil₂-le igi zid mu-u₃-ši-bar{ar}
nin-zu-u₃ {d}nin-lil₂-le u₃-tud-zu bi₂-in-dug₄
uₓ(PA)-a zid lugal šul-gi-da a₂-zu mu-da-an-aŋ₂
ŋeštug₃ daŋal-la-kam sa₂ gal mu-u₃-ši-in-pad₃
sipad-de₃ ud ŋi₆-a u₃ nu-mu-u₃-ši-in-ku₄-ku₄
igi-ŋal₂-tuku ŋiš-hur-re kiŋ₂-ŋa₂ kug-zu niŋ₂-nam-ma-ke₄
{ŋiš}tir gal-gal-la erin gal...
me-zu-u₃ šu bi₂-du₇ u₆-e ba-an-gub-be₂-en₃
tug₂...sig₁₀-ga gu-a tag-ga-a-zu-u₃ ki...
kid-mah-hal-zu-u₃ ud a₂-dam kug-ge daŋal-bi si-a-me-en₃
{ŋiš}šu-dim₂-zu-u₃ muš-šag₄-tur₃ sim-dam ak šu-ba nu₂-me-en₃
gi-muš-zu-u₃ ušumgal ki-nu₂-bi-a u₃ dug₃ ku₄-me-en₃
{ŋiš}mi-ri₂-za-zu-u₃ muš sig-sig kur-ku šag₄ ki tab-ba-me-en₃
{ŋiš}eme-sig-zu-u₃ a-ŋi₆ {id₂}buranuna kug-ga teš₂-ba gun₃-gun₃-me-en₃
{ŋiš}u₃ {ŋiš}har-ra keše₂-keše₂-ra₂-zu-u₃ ki ŋa₂-ar-ŋa₂-ra-bi
kun-saŋ pu₂ kur-ra si sa₂-a ŋiš...sig₉-si-ig-ga-me-en₃
{ŋiš}<unk> kug-zu-u₃ he₂-ŋal₂ ŋar-ŋar-ra-a ki he₂-us₂-sa-me-en₃
ŋiš-hum-zu-u₃ abzu šag₄-bi-a barag mah-a ri-a-me-en₃
{ŋiš}<unk> zu-u₃ arattaₓ(|LAM×KUR.RU.DA|){ki} gi₁₆-sa šu ŋa₂-ar-ŋa₂-ra-me-en₃
kan₄ ud e₃-še₃ ŋal₂-la-a-zu-u₃ {d}nin-uš{mušen}a
umbin-ba niŋ₂...mi-ni-ib₂-la₂ a₂ mu-u₃-sud-sud-e
aš-me kug-sig₁₇-ga gun₃-a-zu-u₃ {kuš}usan₃ il₂-la-a-bi
i₃-ti niŋ₂ giri₁₇-zal kur-kur-ra zid-de₃-eš₂ e₃-a-me-en₃
an-ti-bal me nam-lugal-la-ka še-er-ha-an dug₄-ga-zu-u₃
tir {ŋiš}ha-šu-ur₂-ra a sig ŋa₂-ra ŋissu dug₃-ga-me-en₃
<unk> zu-u₃ u₂-si-an mul ed₂-de₃ ni₂ huš ri-a-me-en₃
gi-zi di₄-di₄ pa₁₂-pa₁₂-al il₂-la saŋ sig₁₀-ga-zu-a
šag₄-ba mušen buru₅{mušen} ambar kug-gin₇ ad mu-ŋa₂-ŋa₂-ŋa₂
mur ša-a-bi du₉-du₉-u₃ {dug}šakir₃-ra-gin₇ šag₄-ge dug₃-ga-bi
{d}en-lil₂ {d}nin-lil₂-ra hul₂-la-gin₇ mu-ni-ib₂-ŋa₂-ŋa₂-ŋa₂
{ŋiš}zi-gan{an}zu-u₃ kiŋ₂{ku₆} mah a tal₂-la ka ki-sal₄-la-me-en₃
...alim ki gal-la ni₂...
eš₂ ma₂ gid₂-zu-u₃ {d}nirah dar-a kalam-ma...
{ŋiš}dimgul-zu-u₃ ud₅-saŋ an-na <unk>...
{ŋiš}ad-us₂-zu-u₃ ur-saŋ ur-saŋ-ra si sa₂...
ma₂-saŋ-zu-u₃ {d}nanna ur₅-ra-aš...
ma₂-egir-zu-u₃ {d}utu an-ur₂-ra...
a₂-sumur₂-zu-u₃ <unk> <unk> <unk>...
...
ezen kug bi₃-lu₅-da gal-gal
sipad zid šul-gi-re ki-bi-še₃ mu-ŋa₂-ar-ŋa₂-ar
nibru{ki}a diŋir gal-gal-e-ne a kug mu-tu₁₇-tu₁₇-u₃-eš₂
iri{ki}a nam ki-bi-še₃ mu-tar{ar}e me zid...
...kalam-ma {d}nin-lil₂ lu₂ sag₉-ga e₂-ta...
...ab₂-šilam kug-gin₇ gu₂-da...
barag kug-bi dur₂ im-mi-in-ŋa₂-re-eš₂ niŋ₂...
...mah...<unk> {id₂}idigna-a he₂-du₇-bi
...hal-hal-la...a mul-mul-la...
šita₂ saŋ 5(diš) mitum...šu-nir a...igi-še₃ im-da...
ur-saŋ {d}en-lil₂-la₂ {d}nin-urta saŋ-bi-a mu-ŋen
<unk> daŋal-zu-u₃ ŋiš-u₃-sal₄-la-bi-e si im-sa₂-sa₂-e
ma₂-gur₈ gi-dirig kug-ga {ŋiš}gi-muš kug-bi...
lu₂ <unk> la₂ šir₃ kug...
nin...nam-mah gal-gal-ni mi₂...
munus zid-da {d}nin-lil₂ hul₂-la-e šul-gi...
ki-en-gi urim₂{ki}e niŋ₂-hul₂-la sag₉-ga...
ma₂-gur₈ kar me-te-a-ŋi₆-a a-ne sud...
ŋiš-gi tum-ma-al{ki} {d}en-lil₂-la₂-ka a₂ mu-sud-sud-e
gud du₃-gin₇ saŋ mu-ni-ib₂-il₂-il₂ gu₂ mi-ni-ib₂-mar-mar
i₃-si₃ zig₃-ga-a gaba im-ra-ra-ra a šu ni₁₀-ni₁₀...
a šag₄-ga du-bi engur-ra ku₆ im-ši-hu-luh-e
a bar-ra du-bi he₂-ŋal₂-e mul-ma-al im-mi-ib₂-za
gi-dirig kug-ge nam am₃-us₂ nin tum-ma-al{ki} a-ra-zu...
ama a-a {d}en-lil₂-la₂ an lugal diŋir nam tar-re giri₁₇ šu...
{d}nin-lil₂-da ki ŋišbunₓ-na-ka zag-ge mu-ti-ni-ib₂-si-eš₂
šul-gi sipad nidba gal-gal-la-ni mu-ne-ši-ib₂-dib-dib-be₂
ud nam-he-a mi-ni-ib₂-zal-zal-ne ŋi₆ i₃-im-i-i-ne
lugal ma₂-gur₈ kug du₈-a-ra nam mu-ni-in-tar-re-eš₂
nam tar-ra-a-bi ul-le₂-a-še₃ niŋ₂ saŋ-ba du-am₃
gaba kalam-ma-ka ud mu-u₃-ŋa₂-ar {d}utu-u₃ dalla bi₂-e₃
ma₂-gur₈ gaba...nam am₃-mi-ib-gu₂-un-gun₂ gu₃ mur mu-ša₄
nin-mu-tum₂ id₂ mu he₂-ŋal₂-la-ka a šu ti-a-am₃
eštub{ku₆}bi-e tun₃-mu mi-ib₂-gun₃-gun₃{gu₂} {d}en-lil₂ i₃-hul₂-le
muš-u₂{ku₆}e gu₃ ŋa₂-ar-ba a-ne mu-e {d}nin-lil₂ i₃-hul₂-le
<unk>{ku₆}ni ib₂ mi-ni-ib₂-li-e {d}en-ki i₃-hul₂-le
suhur-maš₂{ku₆}e sun₄-bi mu-u₃-sud-e {d}nanna i₃-hul₂-le
...a-nun-na im-ši-hul₂-hul₂-le-eš₂
...{id₂}buranun-na saŋ mi-ni-ib₂-il₂-il₂ <unk> mi-ni...
šag₄...kur-ra-am₃ a zal tum₃-tum₃-da
ma₂-gur₈...mu-ni-ib₂-us₂ nibru{ki} hul₂-la-a-am₃
...<unk> a-e lugal šul-gi-ra
igi hul₂-la₂ saŋ-ki zalag-ga-na mu-ši-im-bar-bar-re
sipad...šul-gi mu gi₁₆-sa lugal ezen-na
aga...saŋ-za mu-ni-in-gen₆-na ŋi₆-bi...
ŋidru kug {d}en-lil₂-le...ud-bi ga-ra-ab-sud-sud
{ŋiš}gu-za {d}en-ki-ke₄ saŋ ha-ba-ra-rig₇-ga-a suhuš-bi ha-ra-ab-gen₆-ge-en₆
{d}nanna amar ban₃-da a...zid-de₃-eš₂ ša-mu-u₃-tud
sipad niŋ₂-du₇-e pa e₃-a...<unk> a-la sug₄-am₃
nam-til₃-zu-u₃ tug₂-ba₁₃ kug-ŋu₁₀-gin₇ bar-ra he₂-mi-ni-dul
sa-ŋar-ra-am₃

Cuneiform:
<SURFACE>
...𒀭𒂗𒆠𒆤𒋼𒀀𒄭𒅅𒉆𒂠𒈠𒊏𒉌𒅔𒋻𒅈
...𒀭𒂗𒆤𒇷𒅆𒍣𒈬𒅇𒅆𒁇𒅈
𒎏𒍪𒅇𒀭𒎏𒆤𒇷𒅇𒌅𒍪𒉈𒅔𒅗
𒉺𒀀𒍣𒈗𒂄𒄀𒁕𒀉𒍪𒈬𒁕𒀭𒉘
𒄑𒉿𒌆𒂼𒆷𒄰𒁲𒃲𒈬𒅇𒅆𒅔𒅆𒊒
𒉺𒇻𒉈𒌓𒈪𒀀𒅇𒉡𒈬𒅇𒅆𒅔𒆭𒆭
𒅆𒅅𒌇𒄑𒄯𒊑𒆥𒂷𒆬𒍪𒃻𒉆𒈠𒆤
𒄑𒌁𒃲𒃲𒆷𒂞𒃲...
𒈨𒍪𒅇𒋗𒉈𒌌𒅆𒂍𒂊𒁀𒀭𒁺𒁉𒇷
𒌆...𒋧𒂵𒄖𒀀𒋳𒂵𒀀𒍪𒅇𒆠...
𒆤𒈤𒄬𒍪𒅇𒌓𒀉𒁮𒆬𒄀𒂼𒁉𒋛𒀀𒈨𒇷
𒄑𒋗𒁶𒍪𒅇𒈲𒊮𒉣𒇬𒉆𒁮𒀝𒋗𒁀𒈿𒈨𒇷
𒄀𒈲𒍪𒅇𒃲𒁔𒆠𒈿𒁉𒀀𒅇𒄭𒆭𒈨𒇷
𒄑𒈪𒌷𒍝𒍪𒅇𒈲𒋝𒋝𒆳𒆪𒊮𒆠𒋰𒁀𒈨𒇷
𒄑𒅴𒋝𒍪𒅇𒀀𒈪𒀀𒇉𒌓𒄒𒉣𒆬𒂵𒌨𒁀𒁯𒁯𒈨𒇷
𒄑𒅇𒄑𒄯𒊏𒆟𒆟𒁺𒍪𒅇𒆠𒂷𒅈𒂷𒊏𒁉
𒆲𒊕𒇥𒆳𒊏𒋛𒁲𒀀𒄑...𒋛𒋛𒅅𒂵𒈨𒇷
𒄑<unk>𒆬𒍪𒅇𒃶𒅅𒃻𒃻𒊏𒀀𒆠𒃶𒍑𒊓𒈨𒇷
𒄑𒈝𒍪𒅇𒍪𒀊𒊮𒁉𒀀𒁈𒈤𒀀𒊑𒀀𒈨𒇷
𒄑<unk>𒍪𒅇𒇵𒊒𒁕𒆠𒄃𒊓𒋗𒂷𒅈𒂷𒊏𒈨𒇷
𒆍𒌓𒌓𒁺𒂠𒅅𒆷𒀀𒍪𒅇𒀭𒎏𒍑𒄷𒀀
𒌢𒁀𒃻...𒈪𒉌𒌈𒇲𒀉𒈬𒅇𒋤𒋤𒂊
𒀸𒈨𒆬𒄀𒂵𒁯𒀀𒍪𒅇𒋢𒉮𒅍𒆷𒀀𒁉
𒉌𒋾𒃻𒅗𒉌𒆳𒆳𒊏𒍣𒉈𒂠𒌓𒁺𒀀𒈨𒇷
𒀭𒋾𒁄𒈨𒉆𒈗𒆷𒅗𒊺𒅕𒄩𒀭𒅗𒂵𒍪𒅇
𒌁𒄑𒄩𒋗𒌫𒊏𒀀𒋝𒂷𒊏𒄑𒈪𒄭𒂵𒈨𒇷
<unk>𒍪𒅇𒌑𒋛𒀭𒀯𒌓𒁺𒉈𒉎𒍽𒊑𒀀𒈨𒇷
𒄀𒍣𒌉𒌉𒉿𒉿𒀠𒅍𒆷𒊕𒋧𒂵𒍪𒀀
𒊮𒁀𒄷𒉅𒄷𒆹𒆬𒁶𒀜𒈬𒂷𒂷𒂷
𒄯𒊭𒀀𒁉𒁔𒁔𒅇𒂁𒌼𒊏𒁶𒊮𒄀𒄭𒂵𒁉
𒀭𒂗𒆤𒀭𒎏𒆤𒊏𒄾𒆷𒁶𒈬𒉌𒌈𒂷𒂷𒂷
𒄑𒍣𒃶𒀭𒍪𒅇𒆥𒄩𒈤𒀀𒉿𒆷𒅗𒆠𒋡𒆷𒈨𒇷
...𒄋𒆠𒃲𒆷𒉎...
𒂠𒈣𒁍𒍪𒅇𒀭𒈲𒁯𒀀𒌧𒈠...
𒄑𒈣𒈮𒍪𒅇𒍚𒊕𒀭𒈾<unk>...
𒄑𒀜𒍑𒍪𒅇𒌨𒊕𒌨𒊕𒊏𒋛𒁲...
𒈣𒊕𒍪𒅇𒀭𒋀𒆠𒄯𒊏𒀸...
𒈣𒂕𒍪𒅇𒀭𒌓𒀭𒌫𒊏...
𒀉𒋦𒍪𒅇<unk><unk><unk>...
...
𒂡𒆬𒉿𒈜𒁕𒃲𒃲
𒉺𒇻𒍣𒂄𒄀𒊑𒆠𒁉𒂠𒈬𒂷𒅈𒂷𒅈
𒂗𒆤𒆠𒀀𒀭𒃲𒃲𒂊𒉈𒀀𒆬𒈬𒀀𒋗𒉀𒀀𒋗𒉀𒅇𒂠
𒌷𒆠𒀀𒉆𒆠𒁉𒂠𒈬𒋻𒅈𒂊𒈨𒍣...
...𒌧𒈠𒀭𒎏𒆤𒇽𒊷𒂵𒂍𒋫...
...𒀖𒉦𒆬𒁶𒄘𒁕...
𒁈𒆬𒁉𒂉𒅎𒈪𒅔𒂷𒊑𒂠𒃻...
...𒈤...<unk>𒀀𒇉𒄘𒃼𒀀𒃶𒌌𒁉
...𒄬𒄬𒆷...𒀀𒀯𒀯𒆷...
𒋖𒄑𒊕𒐊𒆪𒀭...𒋗𒉪𒀀...𒅆𒂠𒅎𒁕...
𒌨𒊕𒀭𒂗𒆤𒇲𒀭𒎏𒅁𒊕𒁉𒀀𒈬𒁺
<unk>𒂼𒍪𒅇𒄑𒅇𒋡𒆷𒁉𒂊𒋛𒅎𒁲𒁲𒂊
𒈣𒋽𒄀𒋛𒀀𒆬𒂵𒄑𒄀𒈲𒆬𒁉...
𒇽<unk>𒇲𒂡𒆬...
𒎏...𒉆𒈤𒃲𒃲𒉌𒊩...
𒊩𒍣𒁕𒀭𒎏𒆤𒄾𒆷𒂊𒂄𒄀...
𒆠𒂗𒄀𒋀𒀕𒆠𒂊𒃻𒄾𒆷𒊷𒂵...
𒈣𒋽𒋼𒀀𒈨𒋼𒀀𒈪𒀀𒀀𒉈𒋤...
𒄑𒄀𒌈𒈠𒀠𒆠𒀭𒂗𒆤𒇲𒅗𒀉𒈬𒋤𒋤𒂊
𒄞𒆕𒁶𒊕𒈬𒉌𒌈𒅍𒅍𒄘𒈪𒉌𒌈𒈥𒈥
𒉌𒋧𒍣𒂵𒀀𒃮𒅎𒊏𒊏𒊏𒀀𒋗𒆸𒆸...
𒀀𒊮𒂵𒁺𒁉𒇉𒊏𒄩𒅎𒅆𒄷𒈛𒂊
𒀀𒁇𒊏𒁺𒁉𒃶𒅅𒂊𒀯𒈠𒀠𒅎𒈪𒌈𒍝
𒄀𒋛𒀀𒆬𒄀𒉆𒀀𒀭𒍑𒎏𒌈𒈠𒀠𒆠𒀀𒊏𒍪...
𒂼𒀀𒀀𒀭𒂗𒆤𒇲𒀭𒈗𒀭𒉆𒋻𒊑𒅗𒋗...
𒀭𒎏𒆤𒁕𒆠𒆠𒈾𒅗𒍠𒄀𒈬𒋾𒉌𒌈𒋛𒂠
𒂄𒄀𒉺𒇻𒉻𒀭𒈹𒃲𒃲𒆷𒉌𒈬𒉈𒅆𒌈𒁳𒁳𒁉
𒌓𒉆𒄭𒀀𒈪𒉌𒌈𒉌𒉌𒉈𒈪𒉌𒅎𒄿𒄿𒉈
𒈗𒈣𒋽𒆬𒂃𒀀𒊏𒉆𒈬𒉌𒅔𒋻𒊑𒂠
𒉆𒋻𒊏𒀀𒁉𒌌𒉌𒀀𒂠𒃻𒊕𒁀𒁺𒀀𒀭
𒃮𒌧𒈠𒅗𒌓𒈬𒅇𒂷𒅈𒀭𒌓𒅇𒈦𒄘𒃼𒉈𒌓𒁺
𒈣𒋽𒃮...𒉆𒀀𒀭𒈪𒅁𒄘𒌧𒄘𒅗𒄯𒈬𒁺
𒎏𒈬𒁺𒀀𒇉𒈬𒃶𒅅𒆷𒅗𒀀𒋗𒋾𒀀𒀀𒀭
𒄞𒄩𒁉𒂊𒂅𒈬𒈪𒌈𒁯𒁯𒄘𒀭𒂗𒆤𒉌𒄾𒇷
𒈲𒌑𒄩𒂊𒅗𒂷𒅈𒁀𒀀𒉈𒈬𒂊𒀭𒎏𒆤𒉌𒄾𒇷
<unk>𒄩𒉌𒌈𒈪𒉌𒌈𒇷𒂊𒀭𒂗𒆠𒉌𒄾𒇷
𒋦𒈧𒄩𒂊𒅾𒁉𒈬𒅇𒋤𒂊𒀭𒋀𒆠𒉌𒄾𒇷
...𒀀𒉣𒈾𒅎𒅆𒄾𒄾𒇷𒂠
...𒀀𒇉𒌓𒄒𒉣𒈾𒊕𒈪𒉌𒌈𒅍𒅍<unk>𒈪𒉌...
𒊮...𒆳𒊏𒀀𒀭𒀀𒉌𒉐𒉐𒁕
𒈣𒋽...𒈬𒉌𒌈𒍑𒂗𒆤𒆠𒄾𒆷𒀀𒀀𒀭
...<unk>𒀀𒂊𒈗𒂄𒄀𒊏
𒅆𒄾𒇲𒊕𒆠𒌓𒂵𒈾𒈬𒅆𒅎𒁇𒁇𒊑
𒉺𒇻...𒂄𒄀𒈬𒄃𒊓𒈗𒂡𒈾
𒂇...𒊕𒍝𒈬𒉌𒅔𒄀𒈾𒈪𒁉...
𒉺𒆬𒀭𒂗𒆤𒇷...𒌓𒁉𒂵𒊏𒀊𒋤𒋤
𒄑𒄖𒍝𒀭𒂗𒆠𒆤𒊕𒄩𒁀𒊏𒉺𒄸𒁺𒂵𒀀𒁼𒁉𒄩𒊏𒀊𒄀𒄀𒅔
𒀭𒋀𒆠𒀫𒌉𒁕𒀀...𒍣𒉈𒂠𒊭𒈬𒅇𒌅
𒉺𒇻𒃻𒌌𒂊𒉺𒌓𒁺𒀀...<unk>𒀀𒆷𒋤𒀀𒀭
𒉆𒋾𒍪𒅇𒌆𒈨𒆬𒈬𒁶𒁇𒊏𒃶𒈪𒉌𒌋𒌆
𒊓𒃻𒊏𒀀𒀭